பன்னாட்டு பெண் நீதிபதிகள் நாள்

பன்னாட்டு பெண் நீதிபதிகள் நாள் (International Day of Women Judges) ஒவ்வோர் ஆண்டும் மார்ச்சு மாதம் 10 ஆம் தேதி அனுசரிக்கப்படுகிறது. உலகளாவிய பெண் நீதிபதிகளின் பங்களிப்புகளை அங்கீகரிப்பது இக் கொண்டாட்டத்தின் நோக்கமாகும். பாலின சமத்துவத்தை உறுதி செய்வதற்கான உலகளாவிய முயற்சியின் ஒரு பகுதியாகவும், பாலினம் தொடர்பான நீதித்துறை ஒருமைப்பாடு பிரச்சினைகளுக்கு தீர்வு காண்பதையும்,  பெண்களின் பிரதிநிதித்துவப் பிரச்சினைகளை நீதித்துறை அமைப்புகளில் இணைப்பதையும் பன்னாட்டு பெண் நீதிபதிகள் நாள் நோக்கங்களாகக் கொண்டுள்ளது.

சமத்துவத்தையும் சனநாயகத்தையும் அடைய முடிவெடுக்கும் அனைத்து நிலைகளிலும் பெண்களின் செயலூக்கமான பங்கேற்பு இன்றியமையாதது என்பதை உறுதிப்படுத்தி உலகெங்கிலும் உள்ள பெண் நீதிபதிகளின் பங்களிப்பை இந்த நாள் அங்கீகரிக்கிறது. பெண் நீதிபதிகளின் பன்னாட்டு நாள் நீதிபதிகள் மற்றும் சமூகத்தின் தலைவர்களாக மாற விரும்பும் பெண்கள் மற்றும் இளம் பெண்களுக்கு அதிகாரம் அளிக்கிறது.

பின்னணி 
2021 ஆம் ஆண்டு ஏப்ரல் மாதம்  26 ஆம் நாளன்று ஐக்கிய நாடுகளின் பொதுச் சபை ஒருமித்த தீர்மானத்தின் மூலம் இந்நாளை அறிவித்தது. 2022 ஆம் ஆண்டு மார்ச்சு 10 ஆம் தேதியன்று உலகளவில் முதல் முறையாக பன்னாட்டு பெண் நீதிபதிகள் நாள் அனுசரிக்கப்பட்டது.

மேற்கோள்கள் 

மார்ச் சிறப்பு நாட்கள்
ஐக்கிய நாடுகளின் சிறப்பு நாட்கள்